Decizia etapei de încadrare ( proiect)

Nr. ………. din 19.07.2024

 Ca urmare a solicitării de emitere a *acordului de mediu* adresate de **ELEKTRA POWER S.R.L.** *prin* *FILIP ELENA***,** cu sediul in municipiul Bucuresti, sector 2, str. Maria Rosetti nr. 8A, etaj 4, camera 3, înregistrată la Agenţia pentru Protecţia Mediului Constanţa cu nr. 7106RP din 31.08.2023, în baza Legii nr. 292/2018, *privind evaluarea impactului anumitor proiecte publice şi private asupra mediului* şi a Ordonanţei de urgenţă a Guvernului nr. 57/2007 *privind regimul ariilor naturale protejate, conservarea habitatelor naturale, a florei şi faunei sălbatice*, aprobată cu modificări şi completări prin Legea nr. 49/2011, cu modificările şi completările ulterioare,

 Ca urmare a parcurgerii *etapei de incadrare* in procedura de evaluare a impactului asupra mediului, dupa consultarea membrilor **C.A.T. in data de 17.07.2024**, Agentia pentru Protectia Mediului Constanta decide, ca *proiectul*: **CONSTRUIRE CAPACITATE DE PRODUCTIE HIDROGEN VERDE PRIN ELECTROLIZA, CAPACITATI DE COMPRIMARE SI STOCARE, propus a fi amplasat in oras Cernavoda, extravilan, parcela A 164/14, judetul Constanta, nu se supune evaluarii impactului asupra mediului.**

**Justificarea prezentei decizii:**

Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul **se încadrează** în prevederile Legii 292/2009, **pct. 6, lit. a. si pct. 3, lit a)**

b) proiectul **nu intră** sub incidenţa art. 28 din O.U.G. nr. 57/*2007 privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare**;**

c) proiectul propus **intra** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare**;**

d) în conformitate cu criteriile prevăzute în anexa nr. 3 a Legii nr. 292/2018:

**1. Caracteristicile proiectelor:**

  **La identificarea caracteristicilor proiectelor se iau în considerare următoarele aspecte:**

1. Dimensiunea si conceptia intregului proiect :

**Instalația de producere hidrogen** va fi amplasată în extravilanul orașului Cernavodă, între Valea Carasu și Valea Seimeni, la o distanță de cca. 1.5 km spre est de aceasta, la nord de localitatea Ștefan cel Mare, la 4.7 km, la 3.0 km spre sud de localitatea Seimeni, la o altitudine în jurul cotei de 95 m, parcela A 164/14 – CF 101106.

Accesul la teren se va realiza prin drumul de exploatare existent DE 211.

**Prezentul proiect propune realizarea unui proiect** integrat de 7,5 MW/4,49455 MW H2out, **bazat pe productia prin electroliza, stocarea si distributia hidrogenului**:

* productie hidrogen, cu o capacitate instalata de: 7,5 MW electrolizor/7,95 MW sistem/4,49455 MW H2out, producand 1500 Nmc/h hidrogen, echivalentul unei productii de 134,80 kg/h H2out si a unei productii anuale de 35.956,40 MW H2out;
* stocare hidrogen: compresie la 300 bar si 450 bar.

Suprafata totala a terenului pe care se va implementa proiectul este de 30.000 mp si este amplasat in extravilanul orasului Cernavoda.

Terenul este liber de constructii. Titularul are drept de folosinta asupra terenului, conform Contractului de imprumut de folosinta (comodat), cu Incheiere de autentificare nr. 202/27.04.2012 (BNP Toma Catalin) si Act aditional nr. 1/ 24.08.2023.

***BILANT TERITORIAL:***

Indicatorii urbanistici aferenti proiectului sunt:

|  |  |  |
| --- | --- | --- |
| **Indicatori urbanistici/ suprafete de interes** | **Existent** | **Propus** |
| Suprafata construita (mp) | 0 mp | 4150 mp |
| Suprafata desfasurata (mp) | 0 mp | 4150 mp |
| Regim maxim de inaltime  | - | 12 m |
| POT (%) | 0 | 13,83 |
| CUT | 0 | 0,1383 |

*Amplasamentul are urmatoarele vecinatati:*

- la Nord- teren arabil;

- la Sud- teren arabil si drum de exploatare;

- la Vest- teren arabil si drum de exploatare;

- la Est- teren arabil si drum de exploatare.

*Coordonatele Stereo 70 ale amplasamentului*:

|  |  |  |
| --- | --- | --- |
| **Pct.** | **X(m)** | **Y(m)** |
| 1 | 746131,168 | 319733,170 |
| 2 | 746179,369 | 319808,415 |
| 3 | 745827,548 | 320033,776 |
| 4 | 745820,100 | 320021,420 |
| 5 | 745902,150 | 319968,870 |
| 6 | 745861,728 | 319905,770 |

***Instalația de producere hidrogen*** va fi realizata pe o suprafață (desfășurată) de 4000mp constituita din platforma betonata. Ansamblul instalatiilor va consta din containere care vor contine:

-Ansamblu de electrolizoare si separatoare de gaz ( sistem de racire cu ventilatie in acoperis )

-Transformatoare si redresor;

-Camera de comanda si control;

-Camera de compresare H2;

-Unitate de purificare H2;

-Bazin de apa;

-Sistem tehnologic cu azot;

-Celule de combustibil.

 *Principalele elemente componente ale instalației de producție H2:*

-Instalatie de productie H2 – electrolizoare ALK de 7.5MW

-Rezervor de stocare de joasa presiune

-Compresoare de medie presiune

-Compresor racitor de apa

-Containere Stocare la presiune medie 450 bar

-Coloana de descarcare la 300 bar

-20ft Containere tip carlig 300 bar

-Statie de alimentare cu hidrogen 350 bar.

-Racitor pentru dozator

-Unitate de decompresie

-Sistem Fuell Cell de 1 MW.

***Asigurarea utilităților***

*Pentru alimentarea cu apa* a obiectivului se are in vedere realizarea unei surse de apa din subteran, prin executia a trei foraje de medie adancime. S-a propus execuția unui foraj de explorare – exploatare cu adâncimea de 90 – 100 m. În baza rezultatelor testelor de pompare ale forajului respectiv sursa de apa se va extinde cu alte 1-2 foraje, pentru asigurarea rezervei de apă sau satisfacerea necesarului de apă. Debitul solicitat este de 1,7 l/s. Apa din subteran va fi utilizata numai pentru nevoi tehnologice. Nu este folosita in scop potabil.

*Apa necesara in procesul tehnologic* va fi asigurată din subteran prin intermediul unui sistem de pompare care să asigure un debit mediu de 3 mc/h și un debit maxim de 6 mc/h. Având în vedere funcționarea de 8000 ore /an a instalației de hidrogen, prin proiect este prevăzută și o sursă de apă de rezervă prin echiparea a încă 2 foraje de pentru situația în care pompa sau tubulatura de la un foraj se defecteaza sau necesită mentenanță. Forajele vor fi amplasate în incinta stației de hidrogen.

*Pentru alimentarea cu apă în scop potabil* se va utiliza apa îmbuteliată, atât în faza de execuție cât și în faza de operare.

*Apele uzate tehnologice* vor fi evacuate în bazin betonat vidanjabil cu o capacitate de 40 mc, iar golirea se va realiza de firme autorizate de colectare și deversate în stația de epurare. Atât în perioada de construire cât și în faza de operare obiectivul va fi prevăzut cu toalete ecologice.Toaletele ecologice vor fi vidanjate și igienizate de către o firmă specializată.

*Colectarea apelor pluviale* se va realiza la nivelul platformei betonate. Acestea vor fi dirijate la nivelul solului, prin intermediul unei rigole axiale.

***Organizarea de santier***

Organizarea de santier se va realiza in interiorul amplasamentului, executantului revenindu-i in exclusivitate responsabilitatea modului cum isi organizeaza santierul. Lucrarile de executie se vor desfasura fara afectarea domeniului public si numai cu personal calificat.

Suprafata organizarii de santie va fi de cca. 1200 mp.

Pe terenul propus lucrarilor, se va organiza santierul prin amplasarea unor constructii provizorii:

- baraca muncitori – 1 bucata - cu rol de adapostire muncitori;

- baraca materiale – 1 bucata – cu rol de depozitare materiale;

- cuva metalica – 3 bucata – cu rol de depozitare deseuri;

- macara de 80t pentru manipularea containerelor

- toaleta ecologica (grup sanitar) – 2 bucati;

- post de paza;

- dulap PSI complet echipat.

 b) cumularea cu alte proiecte existente si/sau aprobate: ***parc eolian****.*

 c) utilizarea resurselor naturale, in special a solului, a terenurilor, a apei si a biodiversitatii – In perioada de functionare necesarul de apa tehnologica se va asigura din sursa subterana de medie adancime, iar necesarul de energie electrica va fi asigurat, in principal, din productia parcului elian ce se va realiza pe amplasament si care face obiectul altui proiect.

 d) producţia de deşeuri – ***în perioada lucrărilor rezultă*** *deşeuri specifice activităţii de construire:*

Deseurile potentiale ce pot rezulta in urma desfasurarii *activitatilor de constructie-montaj*, (*Decizia Comisiei 2014/955/UE de modificare a Deciziei 2000/532/CE de stabilire a unei liste de deseuri în temeiul Directivei 2008/98/CE a Parlamentului European si a Consiliului*) sunt urmatoarele:

|  |  |  |  |  |
| --- | --- | --- | --- | --- |
| **Denumirea deseului** | **Starea fizica****(Solid-S, Lichid-L, Semisolid-SS)** | **Codul deseului** | **Sursa** | **Management** |
| Pamant si pietre, altele decat cele specificate la 17 05 03 | S | 17 05 04 | Lucrari de excavare | Eliminare in depozit deseuri inerte |
| Deseuri metalice (fier si otel) | S | 17 04 05 | Lucrari de construire (armaturi, structuri metalice) | Valorificare prin unitati specializate |
| Cabluri | S | 17 04 11 | Lucrari de racord si retele electrice | Valorificare prin unitati specializate |
| Beton | S | 17 01 01 | Lucrari de construire  | Depozit de deseuri inerte sau valorificare conform ghidurilor in materie |
| Lemn | S | 17 02 01 | Lucrari de cofrare | Valorificare prin unitati specializate |
| Deseuri municipale amestecate | S | 20 03 01  | Activitatile personalului angajat in perioada implementarii proiectului | Eliminare prin depozitare in depozit de deseuri |
| Deseuri de hartie/carton | S | 20 01 01 | Activitatile personalului ce va deservi organizarea de santier  | Valorificare prin unitati specializate |

In aceasta faza de dezvoltare a proiectului nu se pot inca estima cantitatile de deseuri ce se vor produce din fiecare tip identificat in tabelul de mai sus. Din punct de vedere statistic, cca. 3% din materialele utilizate devin moloz in faza de constructie.

 e) poluarea si alte efecte nocive: In perioada de implementare emisiile, zgomotul şi vibraţiile sunt cele produse prin funcţionarea utilajelor specifice în perioada lucrărilor de construire/amenajare.

In perioada de functionare se vor evacua in bazin vidanjabil apele uzate tehnologice rezultate din proces. Caracterul acestor ape este usor alcalin.

In perioada operationala nu vor exista emisii de poluanti in aer din surse dirijate.

Zgomotul va fi in principal generat de echipamentele cu angrenaje in miscare (compresoare, etc) si, in secundar, de traficul auto pentru marfuri (cand este cazul).

 f) riscurile de accidente majore si/sau dezastre relevante pentru proiectul in cauza, inclusiv cele cauzate de schimbarile climatice, conform cunostintelor stiintifice:

Riscul posibil generat de vulnerabilitatile proiectului la schimbarile climatice (sensibilitatea acestuia corelata cu nivelul de expunere), tinand cont de tipul de proiect si datele climatice din zona, s-a estimat ca fiind redus pe termen mediu. Proiectarea se va realiza la standardele actuale de siguranta a constructiilor, astfel incat sa se asigure stabilitatea la vanturi puternice si/sau furtuni.

Analiza nu a evidentiat pericole majore pentru functionarea instalatiei, urmare a schimbarilor climatice prognozate pentru urmatorii 20 ani.

 g) riscurile pentru sanatatea umana (de exemplu, din cauza contaminarii apei sau a poluarii atmosferice): *nu este cazul.*

**2. Amplasarea proiectelor**

 Sensibilitatea ecologica a zonelor geografice susceptibile de a fi afectate de proiecte trebuie luata in considerare, in special in ceea ce priveste:

a) utilizarea actuala si aprobata a terenurilor: ***conform Certificatului de Urbanism nr. 88 din 30.08.2023, emis de Primaria orasului Cernavoda: teren aflat in extravilan***; folosinta actuala a terenului: ***arabil***; destinația terenului stabilita prin documentatiile de urbanism aprobate: ***teren cu destinatie agricola,***  ***dar este o zona pentru care s-a realizat un „PUZ – realizare parc eolian si parc fotovoltaic, generat de parcelele cu nr. cadastral 101107, 101106, 105026, 105031-extravilan Cernavoda”.***

b) bogatia, disponibilitatea, calitatea si capacitatea de regenerare relative ale resurselor naturale (inclusiv solul, terenurilor, apa si biodiversitatea) din zona si din subteranul acesteia*: nu este cazul*.

 c) capacitatea de absorbţie a mediului natural, acordandu-se o atentie speciala urmatoarelor zone:

1. zone umede, zone riverane, guri ale raurilor: *nu este cazul*.

 ii) zone costiere si mediul marin: *nu este cazul*.

 iii) zonele montane şi forestiere: *nu este cazul*.

 iv) rezervaţii si parcuri naturale: *nu este cazul*.

 v) zone clasificate sau protejate de dreptul national; zone Natura 2000 desemnate de statele membre in conformitate cu Directiva 92/43/CEE si cu Directiva 2009/147/CE: *nu este cazul*.

 vi) zonele in care au existat deja cazuri de nerespectare a standardelor de calitate a mediului prevazute in dreptul Uniunii si relevante pentru proiect sau in care se considera ca exista astfel de cazuri: *nu este cazul***.**

 vii) zonele cu o densitate mare a populatiei: ***oras Cernavoda;*** din punct de vedere al zonelor rezidentiale, prima zona compacta a Orasului Cernavoda este la cca. 3,2 km sud-sud-vest fata de locatia proiectului; alte distante fata de localitati sunt: cca. 3,4 km pana la localitatea Seimenii Mici, situata in nordul amplasamentului si cca. 3,4 km pana la localitate Stefan cel Mare, pe directia sud

 viii) peisaje si situri importante din punct de vedere istoric, cultural sau arheologic*: nu este cazul*.

**3. Tipurile si caracteristicile impactului potenţial**

Efectele semnificative pe care le pot avea proiectele asupra mediului trebuie analizate in raport cu criteriile stabilite la punctele 1 si 2 din prezenta anexa, avand in vedere impactul proiectului asupra factorilor prevazuti la articolul 3 alineatul (1), si tinand seama de:

 a) importanta si extinderea spatiala a impactului (de exemplu, zona geografica si dimensiunea populatiei care poate fi afectata): *nu este cazul*.

 b) natura impactului: *redus*.

 c) natura transfrontaliera a impactului: *proiect fără impact transfrontalier*.

 d) intensitatea si complexitatea impactului: *in perioada de executie impactul asupra mediului este redus si temporar, riscul potential de poluare a solului fiind dat de pierderi accidentale de carburanti sau lubrefianti de la vehicule si utilaje.*

 e) probabilitatea impactului: *redusă, urmare a argumentelor menţionate la punctele a si b*.

 f) debutul, durata, frecvenţa şi reversibilitatea preconizate ale impactului: *impactul asupra mediului va exista în perioada desfăşurării lucrărilor de construire.*

 g) cumularea impactului cu impactul altor proiecte existente si/sau aprobate: *nu este cazul***.**

 **II. In conformitate cu decizia nr. 11761 din 18.06.2024, emisă de ADMINISTRATIA BAZINALA DE APA DOBRGEA LITORAL, proiectul nu necesita elaborarea studiului de evaluare a impactului asupra corpurilor de apă.**

 **Măsurile şi condiţiile de realizare a proiectului în conformitate cu** **Avizul de gospodărire a apelor nr. 61 din 18.07.2024, emis de ADMINISTRATIA BAZINALA DE APA DOBROGEA LITORAL,** sunt:

* Se vor solicita şi obţine, înainte de începerea lucrãrilor, toate avizele şi autorizaţiile necesare, conform legii.
* Se vor efectua pompări experimentale și se vor întocmi fişele forajelor conform prevederilor Ordinului Ministerului Mediului, Apelor și Pădurilor nr. 3147 / 2023.
* Se vor preleva probe de apă din foraje, se vor efectua analize fizico - chimice şi bacteriologice.
* Să monteze aparate de măsură a debitelor şi volumelor de apă captate din subteran, conform art. 59 din Legea Apelor nr. 107/1996 cu modificările şi completările ulterioare.
* Debitul pompelor cu care se vor echipa forajele nu va depăşi debitul recomandat pentru exploatare.
* Se vor institui zonele de protecţie conform prevederilor H.G. 930/2005.
* Bazinul vidanjabil va fi etanş şi va fi dimensionat corespunzător pentru prevenirea poluării solului şi a pânzei freatice. Se va încheia contract pentru vidanjarea bazinelor şi transportul apelor uzate la o staţie de epurare.
* În timpul executării lucrărilor să nu afecteze calitatea apelor subterane. Se interzice orice evacuare de ape uzate neepurate în apele de suprafaţă şi subterane. Nu se admite soluţia evacuare în subteran a apelor uzate epurate.
* În cazul producerii unor poluări accidentale în timpul execuţiei lucrărilor, întreaga răspundere din punct de vedere al depoluarii zonei şi suportării eventualelor costuri revine beneficiarului.
* Beneficiarul are obligaţia să anunţe în scris Administraţia Bazinală de Apă Dobrogea Litoral despre data de începere a lucrărilor, cu 10 zile înainte de aceasta, precum şi data de finalizare a acestora.
* Să permită accesul personalului de gospodărire a apelor în incinta obiectivului, în scopul îndeplinirii atribuţiilor de control, conform prevederilor Legii Apelor nr. 107/1996, modificată şi completată.
* După finalizarea investiţiei, beneficiarul are obligaţia să solicite şi să obţină autorizaţie de gospodarire a apelor, pe baza unei documentaţii tehnice de fundamentare întocmită în conformitate cu prevederile Ordinului Ministerului Mediului, Apelor și Pădurilor nr. 3147 / 2023.

 h) posibilitatea de reducere efectiva a impactului: ***prin respectarea urmatoarelor conditii de realizare a proiectului:***

* împrejmuirea corespunzătoare a zonelor de lucru, montarea de avertizoare, etc;
	+ materialele necesare executării lucrărilor propuse se depozitează în locuri bine stabilite, amenajate corespunzător, în vederea prevenirii poluării solului/subsolului;
	+ managementul deşeurilor generate în urma execuţiei lucrărilor prevăzute în proiect se va realiza în conformitate cu legislaţia specifică de mediu şi va fi în responsabilitatea titularului proiectului, astfel:
* deşeurile municipale amestecate generate în perioada lucrărilor de construcţii vor fi colectate, stocate temporar în pubele şi eliminate la un depozit autorizat cu acceptul operatorului de depozit;
* deşeurile industriale reciclabile rezultate în perioada lucrărilor de construcţii (metalice, hârtie şi carton, plastic, etc.) vor fi colectate, stocate temporar pe tipuri, în recipiente speciale, în vederea valorificării prin societăţi autorizate specializate;
* referitor la gestionarea deșeurilor din construcții și demolări, în conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţare potrivit prevederilor Legii nr. 50/1991 *privind autorizarea executării lucrărilor de construcţii, republicată,* cu modificările şi completările ulterioare, au obligaţia să gestioneze deşeurile din construcţii şi desfiinţări, astfel încât să atingă un nivel de pregătire pentru reutilizare, reciclare şi alte operaţiuni de valorificare materială, inclusiv operaţiuni de rambleiere care utilizează deşeuri pentru a înlocui alte materiale, de minimum 70% din masa deşeurilor nepericuloase provenite din activităţi de construcţie şi desfiinţări, cu excepţia materialelor geologice naturale definite la categoria 17 05 04 din anexa la Decizia Comisiei din 18 decembrie 2014 de modificare a Deciziei 2000/532/CE *de stabilire a unei liste de deşeuri în temeiul Directivei 2008/98/CE a Parlamentului European şi a Consiliului*;
* în conformitate cu OUG nr. 92/2021, *privind regimul deseurilor,*cu modificari si completari, titularul autorizaţiei de construire/desfiinţare emise de către autoritatea administraţiei publice locale, centrale sau de către instituţiile abilitate să autorizeze lucrările de construcţii cu caracter special are obligaţia de a avea un plan de gestionare a deşeurilor din activităţi de construire şi/sau desfiinţare, după caz, prin care se instituie sisteme de sortare pentru deşeurile provenite din activităţi de construcţie şi desfiinţare, cel puţin pentru lemn, materiale minerale - beton, cărămidă, gresie şi ceramică, piatră, metal, sticlă, plastic şi ghips pentru reciclarea/reutilizarea lor pe amplasament, în măsura în care este fezabil din punct de vedere economic, nu afectează mediul înconjurător şi siguranţa în construcţii, precum şi de a lua măsuri de promovare a demolărilor selective pentru a permite eliminarea şi manipularea în condiţii de siguranţă a substanţelor periculoase pentru a facilita reutilizarea şi reciclarea de înaltă calitate prin eliminarea materialelor nevalorificabile;
* in conformitate cu OUG nr. 92/2021, *privind regimul deseurilor,*cu modificari si completari, titularii pe numele cărora au fost emise autorizaţii de construire şi/sau desfiinţări trebuie să raporteze anual la APM, până la 30 aprilie a anului următor celui pentru care se raportează, conformarea cu art. 17 alin. (7) şi măsurile adoptate potrivit art. 31 alin. (1);
* in conformitate cu OUG nr. 92/2021, *privind regimul deseurilor,* cu modificari si completari , gestionarea deşeurilor trebuie să se realizeze fără a pune în pericol sănătatea populaţiei şi fără a dăuna mediului, în special:

 a) fără a genera riscuri de contaminare pentru aer, apă, sol, faună sau floră;

 b) fără a crea disconfort din cauza zgomotului sau a mirosurilor; şi

 c) fără a afecta negativ peisajul sau zonele de interes special;

* se interzic lucrările de reparații și întreținere a autovehiculelor în cadrul organizării de șantier; acestea se vor realiza în unități autorizate și corespunzător dotate ;
* se interzice stocarea temporară şi depozitarea carburanţilor și substanţelor periculoase în zona aferentă amplasamentului;
* se interzice spălarea utilajelor/vehiculelor în zona aferentă amplasamentului;
* se interzice afectarea sub orice forma a vecinătăților amplasamentului studiat;
* în mod obligatoriu, accesul utilajelor, autovehiculelor, orice transport greu se va desfășura cu măsuri de protecție și/sau ocolire a zonelor rezidențiale;
* se vor asigura utilitățile necesare pentru realizarea lucrărilor în bune condiții (sursă apă potabilă, facilități igienico-sanitare, inclusiv toalete ecologice pentru personal, etc.);
* la terminarea lucrărilor, executantul are obligaţia curăţării zonelor afectate de orice materiale şi reziduuri, a refacerii solului în zonele unde acesta a fost afectat de lucrările de excavare, depozitare de materiale, staţionare de utilaje, în scopul redării în circuit la categoria de folosinţă deţinută iniţial;
* se interzice poluarea solului cu carburanți, uleiuri rezultate în urma operațiilor de staționare, aprovizionare, depozitare sau alimentare cu combustibili a utilajelor și mijloacelor de transport în timpul construcției datorită funcționării necorespunzătoare a acestora;
* se va respecta SR nr. 10009/2017 – Acustică - *Limite admisibile ale nivelului de zgomot din mediul ambiant*, coroborat cu art.16, alin.(1) din anexa la Ordinul nr.119/2014 pentru aprobarea Normelor de igienă și sănătate publică privind mediul de viață al populației;
* se vor lua măsuri pentru diminuarea emisiilor de pulberi în zona șantierului prin umectarea spațiului de lucru sau acoperirea pe cât posibil a acestuia, în vederea respectării STAS 12574/1987- *Calitatea aerului în zone protejate*;
* se vor respecta normele de igienă și recomandările privind mediul de viață al populației, aprobate cu Ordinul Ministrului Sănătății nr. 119/2014, cu modificari si completari;
* respectarea prevederilor H.C.J.C. nr. 152/22.05.2013 *privind stabilirea suprafetelor minime de spatii verzi si a numarului minim de arbusti, arbori, plante decorative si flori aferente constructiilor realizate pe teritoriul administrativ al judetului Constanta*;
* în conformitate cu prevederile Legii nr. 292/2018, alin. (3) si (4), la finalizarea lucrărilor se va notifica APM Constanța, in vederea verificării respectarii prevederilor deciziei etapei de încadrare; Procesul-verbal întocmit în aceasta situaţie se anexează şi face parte integrantă din procesul-verbal de recepţie la terminarea lucrărilor;
* titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare.

***La finalizarea lucrarilor se va inainta la APM Constanta raportarea privind evidenta***

***deseurilor generate ca urmare a desfasurarii lucrarilor de construire.***

 **Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.**

 Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

 Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

 Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

 Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018, privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

 Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

 Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 Prezenta decizie poate fi contestată în conformitate cu prevederile Legii nr. 292/2018, privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV, ŞEF SERVICIU A.A.A.,

Celzin LATIF Lavinia-Monica ZECA

 Întocmit,

 Consilier Otilia Liana ISPAS

Nota: redactat in 3(trei) exemplare.